Vaccinurile false au apărut deja pe internet. Avertismentul şefei Europol.
Apariţia vaccinului împotriva Covid-19 implică şi riscuri. Organizaţiile criminale deja încearcă să profite de acest context. False vaccinuri au apărut deja la vânzare pe reţelele sociale. Avertismentul vine de la Interpol şi Europol.
Europol şi Interpol trag un semnal de alarmă. Vaccinul anti-Covid a devenit unul dintre cele mai râvnite lucruri. Iar unii oameni abia aşteaptă să profite şi să invadeze pieţele cu doze contrafăcute. Când vei căuta să cumperi vaccinul, să te asiguri că îl iei din surse sigure. Şefa Europol, Catherine De Bolle, a avertizat asupra pericolului apariţiei unor false vaccinuri şi a transmis că pe social media deja apar diverse oferte. În plus, autorităţile trebuie să fie pregătite şi pentru tentativele de a fura vaccinul.Jürgen Stock, secretar general Interpol, a atras la rândul său atenţia că reţelele criminale organizate vor căuta să vândă doze false.Pandemia i-a lăsat pe mulţi fără surse de venit, iar comerţul ilegal cu medicamente şi echipamente sanitare a luat amploare. Inclusiv pe piaţa din România au ajuns zeci de modele de măşti neconforme, la fel şi produse contrafăcute destinate dezinfectării mâinilor.